Diari Oficial de la Generalitat Valenciana


Sumari del DOGV 7527, del 18-05-2015 (2015/4536)

DECRET 71/2015, de 15 de maig, del Consell, pel qual s'exclouen de la forest d'utilitat pública núm. 31 del Catàleg de Forests de Domini Públic i d'Utilitat Pública de la Província d'Alacant, denominada Carabassí i Cabeçó, situada en el terme municipal d'Elx i propietat de la Generalitat, aquells terrenys que en formen part però han perdut la condició de sòl forestal.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7527

Data del DOGV
:   18-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4536


Data del document
:   15-05-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

DECRET 71/2015, de 15 de maig, del Consell, pel qual s'exclouen de la forest d'utilitat pública núm. 31 del Catàleg de Forests de Domini Públic i d'Utilitat Pública de la Província d'Alacant, denominada Carabassí i Cabeçó, situada en el terme municipal d'Elx i propietat de la Generalitat, aquells terrenys que en formen part però han perdut la condició de sòl forestal. [2015/4536]  
De conformitat amb el que disposen els articles 16 i 17 de la Llei 43/2003, de 21 de novembre, de Forests, i l'article 31 del Reglament de la Llei Forestal de la Comunitat Valenciana, aprovat pel Decret 98/1995, de 16 de maig, del Consell, s'ha instruït el corresponent expedient per a la descatalogació parcial i exclusió del Catàleg de Forests de Domini Públic i d'Utilitat Pública de la Província d'Alacant d'aquells terrenys que formen part de la forest catalogada d'utilitat pública núm. 31, denominada Carabassí i Cabeçó, situats en el terme municipal d'Elx i propietat de la Generalitat, però que han perdut la condició de sòl forestal. S'han justificat plenament les circumstàncies que ho motiven, per la qual cosa cal dictar el decret corresponent.  
  
En virtut d'això, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 15 de maig de 2015,  
  
  
DECRETE  
  
Article 1. Descatalogació  
Del Catàleg de Forests de Domini Públic i d'Utilitat Pública de la Província d'Alacant es descataloguen i exclouen 1,111 ha (11.109,91 m²) de terreny forestal, que formen part de la forest d'utilitat pública núm 31 de l'esmentat catàleg, denominada Carabassí i Cabeçó, situada en el terme municipal d'Elx i propietat de la Generalitat.  
Les parcel·les i superfícies a descatalogar són les següents:  
  
Parcel·la Superfície  
24 a 1.221,24 m²  
24 b 3.834,80 m²  
24 c 2.043,62 m²  
24 d 2.387,32 m²  
24 e 1.622,93 m²  
 Total: 11.109,91 m²  
  
  
  
Article 2. Modificació del Catàleg de Forests de Domini Públic i d'Utilitat Pública de la Província d'Alacant  
Es modifica la inscripció de la forest catalogada d'utilitat pública número 31 del Catàleg de Forests de Domini Públic i d'Utilitat Pública de la Província d'Alacant, denominada Carabassí i Cabeçó, situada en el terme municipal d'Elx i propietat de la Generalitat, de conformitat amb els plànols i la resta de documentació que consta en l'expedient, i queda de la manera següent:  
1. Número del CUP Alacant: 31  
2. Forest: Carabassí i Cabeçó  
3. Província: Alacant  
4. Partit judicial: Elx  
5. Municipi: Elx  
6. Pertinença: Generalitat  
7. Límits:  
a) Parcel·la I: Carabassí i l'Altet  
1r. Subparcel·la I-a. Límits:  
N: finques particulars i terme municipal d'Alacant; E: mar Mediterrani; S: terrenys particulars; O: terrenys particulars i carretera CN-332  
  
2.n Subparcel·la I-b. Límits:  
N: sòl urbà l'Altet; E: sòl urbà l'Altet i terrenys particulars; S: terrenys particulars; O: terrenys particulars  
3r. Subparcel·la I-c. Límits:  
N: terrenys sòl urbà l'Altet; E: terrenys sòl urbà l'Altet; S: terrenys sòl urbà l'Altet; O: terrenys sòl urbà l'Altet  
b) Parcel·la II: Carabassí i les Dunes. Límits:  
N: finques de particulars; E: mar Mediterrani; S: finques de particulars; O: finques de particulars  
c) Parcel·la III: Cabeçó. Límits:  
N: finques de particulars; E: finques de particulars i sector AR-1, PGOU Elx; S: finques de particulars; O: finques de particulars i carretera de Cartagena  
8. Cabudes:  
a) Cabuda total parcel·la I: 106,1753 ha  
b) Cabuda total parcel·la II: 14,6250 ha  
c) Cabuda total parcel·la III: 99,2140 ha  
d). Cabuda total i pública de la forest: 220,0143 ha.  
  
  
DISPOSICIÓ FINAL  
  
Única. Efectes  
Este decret tindrà efectes des de l'endemà de la publicació en el Diari Oficial de la Comunitat Valenciana.  
  
Les persones interessades poden interposar contra este decret un recurs contenciós administratiu en el termini de dos mesos comptador a partir de l'endemà de la publicació en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei reguladora de la jurisdicció contenciosa administrativa.  
Tot això sense perjuí de la interposició del recurs potestatiu de reposició davant del Consell, en el termini d'un mes des de l'endemà de la publicació en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 15 de maig de 2015  
  
El president de la Generalitat,  
ALBERTO FABRA PART  
  
La consellera d'Infraestructures, Territori i Medi Ambient,  
ISABEL BONIG TRIGUEROS